সপ্তমীর সন্ধ্যায় সুরুচি সংঘের পুজোয় কপিল দেব

কলকাতা: আজ সহাসপ্তমী। সপ্তমীতে রীতি মেনে উমার আরাধনা, দেবীর প্রাণ প্রতিষ্ঠা। সকাল সকাল নবপত্রিকা স্নান। উৎসবে ভাসছে বাংলা। মণ্ডপে মণ্ডপে দুর্গার বন্দনা। কলকাতা থেকে জেলা, বারোয়ারি, বনেদি বাড়ি থেকে আবাসন। শারদোৎসবে মাতোয়ারা। ঢাকের বোলে নাচ। প্যান্ডেল হপিং। খটখটে রোদ মাথায় করে ঠাকুর দেখতে বেরিয়েছে আট থেকে আশি। কলকাতার নানা প্রান্তে ঠাকুর দেখার ঢল নজরে পড়ছে। সকাল থেকে উপচে পড়তে থাকে শহরের বিখ্যাত পুজো মণ্ডপগুলোয় (Crowds Increasing Durga Puja Mandap)। ঠাকুর দেখার বাঁধভাঙা উৎসাহ। কলকাতার উত্তর থেকে দক্ষিণ, সর্বত্রই পুজোর উন্মাদনা। থিমের চমক, নজরকাড়া আলো। সপ্তমীর সন্ধ্যায় দক্ষিণ কলকাতার সুরুচি সংঘের পুজো (Suruchi Sangha Durga Puja) মণ্ডপে হাজির হয়েছিলেন কপিল দেব (Kapil Dev), বাজালেন ঢাক। কপিল দেবের সঙ্গে উপস্থিত ছিলেন মাননীয় মন্ত্রী অরূপ বিশ্বাস ও সুরুচি সংঘের পুজোর সাধারণ সম্পাদক স্বরূপ বিশ্বাস।

অন্য খবর দেখুন